OzLabs/hebrew-wiki-articles huggingface dataset:
יעקב כלפון

הרב יעקב כלפון (היכ"ל) (ה'תקס"ח, 1808 - י"ט באב ה'תרט"ו, 3 באוגוסט 1855) היה דרשן, ופוסק הלכה, אב בית הדין ורבה של טיטואן שבמרוקו במאה ה-19. מחבר ספרים ופיוטים.

== ביוגרפיה ==
נולד ליוסף ולפרחה כלפון בשנת ה'תקס"ח (1808), בתטואן שבמרוקו, ונקרא על שם הרב יעקב אבן מלכא (מהריב"ם) בעקבות חלום שחלמה אימו (ראו להלן). בתחילת חייו חי חיי רווחה, אביו היה סוחר וגביר שפעל באזור גיברלטר ואמו שכרה לו לרב את הרב יהודה אלמאליח שהתגורר בביתם וכילכלה אותו. אחרי שאביו נפטר בעיר בה הלך לרגל מסחרו הם הפכו לעניים מרודים, ומאז למד תורה מתוך מחסור.

בהמשך, כיהן כאב בית הדין בקהילת יהודי טיטואן. התנהג בחסידות ובפרישות, ועסק רבות בתורת הנגלה והנסתר.

ניהל חלופת מכתבים עם רבני דורו מערי צפון אפריקה.

נפטר בי"ט באב ה'תרט"ו (1855).

== משפחתו ==
בנו הבכור יוסף. בנו הרב יהודה כלפון שהיה דרשן מפורסם. בנו הרב יצחק. בנו הרב משה שהיה סופר סת"ם וסופר שטרות. בנו מאיר (נפטר בה'תרס"ו) שהתחיל להשתדל להדפיס מספריו ואת ספרי 'נר מערבי'. בתו פריחא, אשת הרב יונה נהון. בתו זהרא אשת משה גרשון, ראש החברא קדישא בתטואן.

הרב עמרם אבורביע, הוא נכד בנו יצחק. והרב יעקב גרשון, שכיהן כרב הקהילות הספרדיות בקראקס ובסאו פאולו, הוא נין לבנו יוסף וכן נין לבתו זהרה.

== ספריו ==
הרב כלפון כתב ספרים רבים, ביניהם:
* [http://www.hebrewbooks.org/21052 נגד מלכים] - מערכות עניינים לפי סדר הא-ב. ובתוכו קונטרס ינוקא דבי רב - כללים ויסודות בהלכה לפי סדר א-ב. ירושלים ה'תרצ"א.
* שו"ת משפטים צדיקים, ב' חלקים ([http://www.hebrewbooks.org/pdfpager.aspx?req=1433&pgnum=1 חלק א] ו[http://www.hebrewbooks.org/pdfpager.aspx?req=1434&pgnum=1 חלק ב]). ובתוכו (בחלק ב) שו"ת חסד ה - על חושן משפט. ירושלים ה'תרצ"ה.
* [https://www.otzar.org/wotzar/book.aspx?158328 רנו ליעקב שמחה] - חידושים על פרשיות השבוע. ירושלים ה'תש"ז.
* ויעמידה ליעקב - חידושים על התורה.
* [https://www.nli.org.il/he/books/NNL_ALEPH000348408/NLIיגל יעקב ] - פיוטים שחיבר, ופיוטים נוספים, קזבלנקה .
* דורש טוב - דרושים.
שו"ת [http://www.hebrewbooks.org/pdfpager.aspx?req=1296&pgnum=1 נר מערבי], ב' חלקים. ספרו של הרב יעקב (בן) מלכא, הרב כלפון אסף את החומר, תכנן להדפיסו ואף כתב לו הקדמה, אך הדבר לא יצא לפועל, גם בנו מאיר שהשקיע בכך ממון נפטר, ולבסוף נכדיו הדפיסוהו, ירושלים ה'תרצ"ה.

== קישורים חיצוניים ==
* 
* [http://web.webix.co.il/Sites/orchma/PAGE223.asp גאוני טיטואן, מהר"י כלפון, מתוך ההקדמה לספר משפטים צדיקים], באתר אור החמה
* 

== הערות שוליים ==

קטגוריה:תטואן: רבנים
קטגוריה:מחברי ספרי שו"ת
קטגוריה:פייטנים מרוקאים
קטגוריה:אבות בתי דין
קטגוריה:מרוקאים שנולדו ב-1808
קטגוריה:נפטרים ב-1855
פרנקלין (אי)

האי פרנקלין (באנגלית: Franklin Island) הוא אי באורך 12.6 ק"מ, השוכן בים רוס, כ-128 ק"מ מזרחית לכף היקי, ארץ ויקטוריה.
== היסטוריה ==
האי התגלה ב-27 בינואר 1841 על ידי ג'יימס קלארק רוס, ונקרא על שם סר ג'ון פרנקלין, החוקר הנודע של החוג הארקטי, שבתפקידו כמושל ארץ ואן דימן שבטסמניה, בשנת 1840, אירח כיד המלך את המשלחת, כשעגנה בדרכה דרומה בהובארט.
אף כי האי נמצא רק 80 ק"מ צפונית לאי בופור ונראה במבט ראשון כמשתייך לאותה קבוצה,, לא מקובל לראות באי פרנקלין חלק מארכיפלג רוס.

באי שוכנת מושבת קינון גדולה של פינגוויני אדלי.

צוק ברנאקי () הוא מצוק תלול, בקצה הדרומי של האי פרנקלין. את שמו נתנה לו משלחת צלב הדרום, 1900-1898, על שם לואיס ברנאקי, חבר המשלחת. השם הגנרי שונה מ"כף" ל"צוק" על ידי הוועדה המייעצת לשמות אנטארקטיים כדי למנוע כפילות עם כף ברנאקי על חוף ארץ ויקטוריה.

שרטוני פרנקלין () הם שרטונים בסמוך לאי פרנקלין.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אנטארקטיקה: איים
אליפות אירופה בכדורסל נשים 2003

אליפות אירופה בכדורסל נשים 2003, הייתה האליפות האזורית ה-29 שאורגנה על ידי פיב"א אירופה. האליפות נערכה ביוון בין ה-19 בספטמבר ל-28 בספטמבר 2003.

רוסיה ניצחה באליפות בפעם הראשונה בתולדותיה.

==מתכונת האליפות==
בתחרות השתתפו 12 נבחרות. הן חולקו לשני בתים. ארבע נבחרות מכל בית המשיכו להתמודדות על המדליות בשיטת פלייאוף.

==משחקי הגמר==

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| רוסיה
|- bgcolor=silver
| 2|| צ'כיה 
|- bgcolor=cc9966
| 3|| ספרד 
|-
| 4|| פולין 
|-
| 5|| צרפת 
|-
| 6|| בלגיה 
|-
| 7|| סלובקיה 
|-
| 8|| סרביה ומונטנגרו 
|-
| 9|| יוון 
|-
| 10|| הונגריה 
|-
| 11|| אוקראינה 
|-
| 12|| ישראל 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית א'. המשחקים נערכו בשיטת משחק בית ומשחק חוץ בהשתתפות 4 קבוצות. הנבחרת סיימה את המוקדמות במקום השני בבית והעפילה למשחקי האליפות.

במהלך משחקי האליפות ביוון הנבחרת לא הצליחה לנצח באף משחק וסיימה את התחרות במקום ה-12.

כדורסלניות הנבחרת:
* לימור מזרחי - 127 נקודות
* אורנית שוורץ - 80 נקודות
* לירון כהן - 65 נקודות
* תמר מעוז - 51 נקודות
* שרון זאבי - 32 נקודות
* שרית ארבל - 29 נקודות
* ריבי גרינבוים - 25 נקודות
* ליעד סואץ-קרני - 22 נקודות
* מיכל אפשטיין - 10 נקודות
* טלי נוי - 8 נקודות
* נילי נאתכו - 6 נקודות
* שירי שרון - 2 נקודות

==קישורים חיצוניים==
* [http://www.fibaeurope.com/cid_KNce8jInH7Qj1EsyH5rjn2.compID_pnlxO1HYJhUh,MTfrmUO03.season_2003.htmll יורובאסקט 2003 באתר פיב"א אירופה]
* [http://archive.fiba.com/pages/eng/fa/event/p/cid//sid/2269/_/2003_FIBA_Eurobasket_Women_Final_Round/index.html אליפות אירופה 2003 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-2003
קטגוריה:תחרויות ספורט ביוון
קטגוריה:יוון: ספורט נשים
הפועל תל חנן

הפועל תל חנן הייתה קבוצת כדורגל ישראלית משכונת תל חנן שבעיר נשר, שבשיאה שיחקה בליגת המשנה. משחקי הבית של הקבוצה נערכו במגרש הכדורגל בתל חנן ששכן בצמוד לרחוב ישורון.

הקבוצה נוסדה בשנת 1954 והתפרקה בשנת 2009. לאחר מכן הוקמה קבוצת עירוני נשר שהיא ממשיכת דרכה הרשמית של הפועל תל חנן.

==היסטוריה==
המועדון נוסד בשנת 1954, וייצג את שכונת "תל חנן" שבנשר. מגרש הכדורגל של הקבוצה השתרע בצידה המערבי של השכונה בין רחוב ישורון לבין הכביש שעלה לשכונת בן דור.

בספטמבר 1963 התמזגה הקבוצה עם הפועל המכונית ונקראה הפועל המכונית-תל חנן. בעקבות המיזוג עברה הקבוצה המאוחדת לארח במגרשה של הפועל תל חנן בעיר נשר. בשנת 1966, קשיים כלכליים במפעל קייזר-אילין תעשיות גרמו לפיטורי עובדים ובסופו של דבר גם לסגירתו של המפעל. המיזוג פורק והפועל תל חנן המשיכה תחת שמה המקורי.

במאי 1975 עלתה הפועל תל חנן לליגה א'.
בעונת 1975/1976 השתתפה לראשונה בליגת המשנה בישראל (שנקראה אז ליגה א'). הייתה זו עונת רפורמה במערכת הליגות הישראלית כאשר ליגה א' הפכה להיות הליגה השלישית והוקמה הליגה הארצית שהייתה החל מעונת 1976/1977 ליגת המשנה. בעונה זו סיימה תל חנן במקום ה-14 בבית הצפון ונשארה למעשה בליגה א' שהייתה הליגה השלישית.

בסיום עונת 1980/1981 עלתה תל חנן לליגת המשנה. בעונת 1981/1982 שיחקה בליגה הארצית (הליגה השנייה דאז). במחזור הסיום של העונה הביסה הקבוצה 5–1 את הכח רמת גן, ובכך מנעה ממנה להעפיל בחזרה לליגה הלאומית (אז הליגה הבכירה) באופן רשמי, בעודה מסיימת במקום ה-13 ונשארת בליגה. עונה לאחר מכן ירדה תל חנן חזרה לליגה השלישית מהמקום ה-16 ומאז דשדשה הקבוצה בין הליגה השלישית לליגה הרביעית. הקבוצה שיחקה בעונתה האחרונה במחוז השומרון של ליגה ג' וסיימה במקום השמיני.

בסיום עונת 2008/2009 התפרקה הקבוצה רשמית עקב קשיים כלכליים. מעט לאחר מכן הוקמה קבוצת עירוני נשר שנחשבת לממשיכת דרכה, והתחילה את דרכה בליגה ג' בעונת 2009/2010.

==גלריית תמונות==
{| align=center
|<gallery widths="200px" heights="170px" perrow="4">
הפועל תל חנן 1954 - תמונה קבוצתית.jpg|הפועל תל חנן בתמונה קבוצתית. מ־1954 עומד תשיעי מימין עם גופיה לבנה - דב מאירוביץ עומד שמיני מימין (אחרי דב) - ברונו עומד רביעי מימין בן ציון ברקוביץ /ברק עומד שביעי משמאל חיים גולדשמיט. יושב רביעי משמאל עם הכדור - יעקב איסק.
הפועל תל חנן 1954 עם יעקב איסק שוער הקבוצה במרכז.jpg| הפועל תל חנן, עם יעקב איסק, שוער הקבוצה, במרכז עם הכדור.
הפועל תל חנן 1954 ליד בית הצלם שטרסברג.jpg|בתמונה זו כורע שני מימין חיים גולדשמיט. יושב שלישי מימין איסק יעקב יושב רביעי מימין מרדכי שפלר. עומד שלישי מימין עמי מרקוביץ.
נפועל תל חנן 1954 - תמונה קבוצתית עם שלט.jpg|תמונה קבוצתית של הפועל תל חנן עם שלט הקבוצה, 1954.
הפועל תל חנן ומכבי נשר צילום לפני משחק 25 באפריל 1974 -הצלם שלום שטרסברג.jpg|הפועל תל חנן ומכבי נשר צילום לפני משחק 25 באפריל 1974
הפועל תל חנן במשחק כדורגל ב- 25 באפריל 1974 - הצלם שלום שטרסברג.jpg|הפועל תל חנן במשחק כדורגל ב-25 באפריל 1974 במגרש הכדורגל בתל חנן
</gallery>
|}

==קישורים חיצוניים==

==הערות שוליים==

קטגוריה:קבוצות כדורגל ישראליות שהתפרקו
נשר
קטגוריה:קבוצות כדורגל שהוקמו ב-1954
קטגוריה:נשר: ספורט
אליפות אירופה בכדורסל נשים 2005

אליפות אירופה בכדורסל נשים 2005, הייתה האליפות האזורית ה-30 שאורגנה על ידי פיב"א אירופה. האליפות נערכה בטורקיה בין ה-2 בספטמבר ל-11 בספטמבר 2005.

צ'כיה ניצחה באליפות בפעם הראשונה בתולדותיה.

==מתכונת האליפות==
בתחרות השתתפו 12 נבחרות. הן חולקו לשני בתים. ארבע נבחרות מכל בית המשיכו להתמודדות על המדליות בשיטת פלייאוף.

==משחקי הגמר==

משחק הגמר

משחק על המקום השלישי

==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| צ'כיה 
|- bgcolor=silver
| 2|| רוסיה 
|- bgcolor=cc9966
| 3|| ספרד 
|-
| 4|| ליטא 
|-
| 5|| צרפת 
|-
| 6|| לטביה 
|-
| 7|| פולין 
|-
| 8|| טורקיה 
|-
| 9|| סרביה ומונטנגרו 
|-
| 10|| יוון 
|-
| 11|| גרמניה 
|-
| 12|| רומניה 
|}

==נבחרת ישראל בתחרות==
נבחרת ישראל בכדורסל נשים התמודדה על מקום באליפות במסגרת בית ג'. המשחקים נערכו בשיטת משחק בית ומשחק חוץ בהשתתפות 4 קבוצות. הנבחרת הפסידה את כל המשחקים וסיימה את הבית במקום האחרון.

==קישורים חיצוניים==
* [http://www.fibaeurope.com/cid_KNce8jInH7Qj1EsyH5rjn2.season_2005.compID_pnlxO1HYJhUh,MTfrmUO03.html יורובאסקט 2005 באתר פיב"א אירופה]
* [http://archive.fiba.com/pages/eng/fa/event/p/cid//sid/3221/_/2005_FIBA_Eurobasket_Women_Final_Round/index.html אליפות אירופה 2005 באתר פיב"א]

קטגוריה:אליפויות אירופה בכדורסל נשים
קטגוריה:תחרויות כדורסל ב-2005
קטגוריה:תחרויות כדורסל בטורקיה
קטגוריה:אנקרה: ספורט
קטגוריה:בורסה (עיר): ספורט
קטגוריה:2005 בטורקיה
קוף עכביש שחור-יד

קוף עכביש שחור-יד (שם מדעי: Ateles geoffroyi) הוא מין בסוג קוף עכביש המצוי במקסיקו, אמריקה המרכזית והקצה הצפוני של אמריקה הדרומית בקולומביה. וביערות גשם טרופיים.
== מאפיינים ==
אורכו של קוף נע בין 30–63 ס"מ, אורך הזנב 60–80 ס"מ ומשקלם 6–9 ק"ג. אין הבדלים מהותיים בין שני המינים. הקוף בעל פרווה כתומה עם ראש כהה וגפיים וזנב חומים כהים עד שחורים. הזנב ארוך מאוד ומשמש להיתפס בין הענפים.

קופים אלה חיים כמעט את כל חייהם בין העצים ויורדים לקרקע לעיתים רחוקות. הם אוכלי כל הניזונים מצמחים מבעלי חיים קטנים.

הקוף מצוי בסכנת הכחדה בטבע. הוא נפוץ במספר גני חיות בעולם, ביניהם גן החיות התנ"כי.

==קישורים חיצוניים==

== הערות שוליים ==

קטגוריה:טקסונים שתוארו בידי היינריך קאל
קטגוריה:קופי עכביש
קטגוריה:מקסיקו: יונקים
קטגוריה:גואטמלה: יונקים
קטגוריה:בעלי חיים שתוארו ב-1820
קטגוריה:יונקים ביערות הגשם של אמריקה המרכזית
סניה

סֶניה (בסלובקית: Seňa; בהונגרית: Abaújszina, אַבּאַאוּיסִינַה; בפי יהודי המקום: שעֶניעֶ) היא כפר ורשות מקומית במחוז קושיצה שבדרום-מזרח סלובקיה.

העיירה, שהייתה במקורה הונגרית, עברה לאחר מלחמת העולם הראשונה לחזקת צ'כוסלובקיה והוחזרה להונגריה ב-1938 בעקבות חבירתו של שליט הונגריה מיקלוש הורטי למדינות הציר של גרמניה הנאצית. לאחר המלחמה שבה העיירה להיות חלק מצ'כוסלובקיה, ומאז פירוק המדינה בשנות ה-90 היא בשטח סלובקיה.

==הקהילה היהודית==
הקהילה היהודית המקומית התגבשה במחצית השנייה של המאה ה-18 מיחידים שהתיישבו בעיירה בראשית המאה, בשיאה מנתה הקהילה כ-300 משפחות.

בראשית המאה ה-20 התדלדלה הקהילה היהודית בתהליך העיור, ומספר יהודי העיירה עמד ערב מלחמת העולם השנייה על כ-90. עם הכיבוש הנאצי, ב-1944, הועברו יהודי המקום לגטו קאשה (בקאשה) ומשם נשלחו למחנה ההשמדה אושוויץ. רוב יהודי הקהילה הושמדו בשואת יהודי הונגריה.

רבני הקהילה היו: הרב יצחק יהודה ליברמן, הרב שמעון ליברמן, והרב שמעון ארנפלד, שכיהן בהמשך כרבה של (בנו של הרב דוד צבי ארנפלד ונכדו של החתם סופר). רבה האחרון של הקהילה היה הרב טוביה שווייגר, שכיהן בה קרוב לחמישים שנה, הוא המביא לבית הדפוס של הספר "אבן נזר" של דודו, וגיסו של הרב נחמיה יוסף בן עקיבא קורניצר. הוא נספה בשואה בגיל 80.

==לקריאה נוספת==
* אבאוי-סינא (שעניע), בתוך: שלמה שפיצר, קהילות הונגריה: הקהילות החרדיות בהונגריה – תש"ד, ירושלים: מכון ירושלים, תשס"ט, עמ' 5 (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944).

==קישורים חיצוניים==

* 
* 

קטגוריה:יהדות הונגריה
קטגוריה:סלובקיה: יישובים
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
קלוטיאפין

קלוטיאפין (Clotiapine) היא תרופה אנטי פסיכוטית טיפוסית ממשפחת הדיבנזותיאזפינים. התרופה משווקת בישראל בשם אנטומין ומכונה גם לפעמים אטומין.

==שימושים רפואיים==
קלוטיאפין משמשת בעיקר לטיפול בסכיזופרניה או בפסיכוזה ללא סכיזופרניה שמקורה בשימוש בתרופות או סמים ובמחלות נפש נוספות המלוות בפסיכוזה. התרופה משמשת גם לטיפול במאניה. בזכות השפעתה המרדימה החזקה, התרופה משמשת פעמים רבות גם להרגעה והקלה במצבים פסיכוטיים אקוטיים, במצבי חרדה חריפים, באגיטציה חריפה ואף כקו משני לטיפול באינסומניה אקוטית חריפה.

==תופעות לוואי==
בדומה לשאר התרופות האנטי-פסיכוטיות, לקלוטיאפין תופעות לוואי רבות. תופעות הלוואי השכיחות ביותר של התרופה כוללות טשטוש ראייה, נמנום, קשיים במתן שתן, יובש בפה, סחרחורות והפרעות שונות בתפקוד המיני. במקרים נדירים התרופה עלולה לגרום לצהבת ולטרדיב דיסקינזיה.

==כימיה==
המבנה הכימי של מולקולת קלוטיאפין דומה מאד למבנה הכימי של מולקולת לוקסאפין כאשר ההבדל היחיד ביניהן הוא שאטום הגופרית (S) בתחתית הטבעת המרכזית של קלוטיאפין, מוחלף באטום חמצן (O) בלוקסאפין.

הן קלוטיאפין והן לוקסאפין דומות בהרכבן הכימי לקלוזאפין, אולנזפין, קווטיאפין ואמוקסאפין .

==קישורים חיצוניים==

==הערות שוליים==

קטגוריה:תרופות אנטי-פסיכוטיות לא טיפוסיות
בית הכנסת מגן דוד (קולקטה)

בית הכנסת מגן דוד הוא בית כנסת הממוקם בצומת רחוב ברבורן וקאנינג שבקולקטה, מערב בנגל, הודו. "מגן דוד" הוא אחד משני בתי הכנסת הפעילים בעיר, והשני הוא בית הכנסת "בית אל" ברחוב פולוק.

== היסטוריה וארכיטקטורה ==
בית הכנסת נבנה ב-1884 על ידי אליאס דוד עזרא לזכרו של אביו דוד יוסף עזרא, אשר עסק בסחר נדל"ן בעיר. דוד יוסף עזרא מזוהה עם כמה מהבניינים הידועים ביותר בקולקטה, כולל אחוזת אספלנדה, אחוזת עזרא ואחוזת צ'ארוונגי. רחוב עזרא נקרא על שמו.

בית הכנסת נבנה בסגנון הרנסאנס האיטלקי, עם גימור אדום של לבנים. הכניסה למתחם בית הכנסת מוסתרת מאחורי דוכנים מאולתרים שמספקים תכשיטים שונים. לבית הכנסת דלת המעוטרת במגן דוד ובכיתוב בעברית. שני הקירות הצדדיים כוללים לוחות זיכרון המוקדשים ליהודי קולקטה. אף על פי שפעילותו של בית הכנסת הופסקה לפני זמן רב, הוא עדיין מטופח להפליא. רצפת השיש המשובצת, הנברשות הנוצצות, חלונות הזכוכית הצבעוניים ועמודי הפרחים המעוטרים, משפרים את המראה של בית הכנסת. מזבח בית הכנסת מעוטר בחצי כיפה המשובצת כוכבים, שמייצגת את השמיים. הלוח הגדול שבמרכז מכיל את עשרת הדיברות, כולל גם כמה כתובות בעברית ועוד כמה פריטים אחרים של איקונוגרפיה יהודית, כולל המנורה. במרכז המסדרון עומד דוכן מוגבה במקום שבו בעבר הטיף הרב. שני גרמי מדרגות המובילים למרפסות העליונות בצידי האולם, שמורים לעזרת נשים.

=== כיום ===
כיום פעיל בית הכנסת רק לעיתים בימי החגים. בין חברי הקהילה מתחולל ויכוח באשר לעתיד בית הכנסת. בעוד חלק תומכים בהעברתו לירושלים, אחרים מעוניינים בהשארתו בהודו למען זכר הקהילה.

== יהדות קולקטה ==
יהודי קולקטה הם בעיקר יהודי בגדאד שהגיעו לקולקטה למטרות סחר. בנקודת זמן מסוימת, אף כללה הקהילה כ-6,000 יהודים, אם כי 60 שנה לאחר הקמת מדינת ישראל, ב-2010 נותרו בעיר רק כ-30 יהודים. המהגר היהודי הראשון שהגיע לקולקטה הוא שלטון כהן, שהגיע ב-1798 מחלב שבסוריה. המשפחה היהודית המשפיעה ביותר בקרב יהודי העיר הייתה משפחת עזרא, שמלבד בית הכנסת בנתה גם את בית הספר היהודי לבנות.

לקהילה היהודית היו בעבר חמישה בתי כנסת, מתוכם פועלים בימינו שניים בלבד: מגן דוד ובית אל.

==קישורים חיצוניים==

== הערות שוליים ==

מגן דוד (קולקטה)
קטגוריה:קולקטה: מבנים
צ'ינצ'ילה ארוכת זנב

צ'ינצ'ילה ארוכת זנב או שִׁינְשִׁילָה מְצוּיָה (שם מדעי: Chinchilla lanigera) הוא מין של מכרסם לילי קטן מהסוג צ'ינצ'ילה שבמשפחת הצ'ינצ'יליים שמוצאו בהרי האנדים שבדרום אמריקה.

אורכה של הצ'ינצ'ילה הוא 26 ס"מ בממוצע עם זנב באורך של כ-10 ס"מ. משקל אופייני הוא כ-500 גרם גרם בזכרים וכ-800 גרם בנקבות.<ref name=":0"></ref> צ'ינצ'ילות הן בדרך כלל בעלות פרווה צפופה, עבה ורכה בצבע אפור כהה ומעט שחור בקצוות, אבל קיימות מוטציות צבע רבות כמו שחור, לבן, בז' ועוד. לצ'ינצ'ילות אוזניים ארוכות ורודות וזנב ארוך ושעיר.

הצ'ינצ'ילות חיות בטבע בהרי האנדים, שם הטמפרטורה יכולה לרדת במהירות לטווח האפס. הן מתכנסות יחדיו במחילות סגורות ושם מתחממות מהקור. הן צמחוניות וניזונות בעיקר מצמחיית סלעים. אורך חייהן בטבע הוא כעשר שנים.<ref name=":0" /> בטבע היא נמצאת בסכנת הכחדה ונפגעת מציד למסחר בפרוותה המשובחת.

הצ'ינצ'ילה היא חיית מחמד פופולרית ואורך חייה בשבי הוא כעשרים שנה.<ref name=":0" /> 

==קישורים חיצוניים==

==הערות שוליים==

צ'ינצ'ילה שחורה

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אדוארד טרנר בנט
קטגוריה:צ'ינצ'יליים
קטגוריה:בוליביה: יונקים
קטגוריה:בעלי חיים בהרי האנדים
קטגוריה:בעלי חיים שתוארו ב-1829
אבאויקר

אַבּאַוּיקֵר (בהונגרית: Abaújkér) הוא כפר במחוז בורשוד-אבאוי-זמפלן שבצפון-מזרח הונגריה.

אוכלוסיית אַבּאַוּיקֵר קטנה משמעותית מ-726 תושבים בשנת 1990 עד 555 תושבים בשנת 2021.

עד מלחמת העולם השנייה התקיימה בכפר קהילה יהודית קטנה, שהייתה כפופה לרבה של סאנטוב ולמוסדות הקהילה שלה.

בעיר נותר בית קברות יהודי

{| class="wikitable"
! שנה
! כמות יהודים
! כלל האוכלוסייה
|-
|1840
|64
|
|-
|1880
|116
|1,061
|-
|1910
|57
|
|-
|1920
|58
|
|-
|1930
|30
|
|-
|1941
|17
|1,001
|-
|}

==לקריאה נוספת==
* אַבּאַוּי-קאֵר, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 5. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

==הערות שוליים==

קטגוריה:קהילות יהודיות בהונגריה
קטגוריה:יהדות הונגריה
קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
שאגן שחור

נקבת שאגן נחה עם צאצא על הגב
שאגן שחור (שם מדעי: Alouatta caraya) הוא מין פרימט מהסוג שאגן החי באמריקה הדרומית.
== מאפיינים ==
השאגן נפוץ בצפון מזרח ארגנטינה, מזרח בוליביה, דרום ומזרח ברזיל ובפרגוואי. הוא שוכן ביערות הגשם וגם בפנטנל ומצוי רוב זמנו בין ענפי העצים.

אורך השאגן 60-65 ס"מ ומשקלו 6-9 ק"ג בזכרים ו3-6 ק"ג בנקבות. למרות השם רק לשאגנים הזכרים הבוגרים ישנה פרווה שחורה. פרוות הנקבות והצעירים אפורה-בלונדינית עם פנים כהות. לכולם זנב ארוך היכול ללפות ענפים אף שהם גדולים יותר מקופי העכביש ואינם יכולים להיתלות כלפי מטה איתו.

השאגנים הם יצורים עצלנים הניזונים מעלים, פירות ופרחים ביער וקרוב ל-70% מזמנם הם נחים. הם חיים בלהקות של עד 19 פרטים ושואגים יחדיו על העץ כדי לשמור על הטריטוריה המשותפת מזרים.

==קישורים חיצוניים==

==הערות שוליים==

קטגוריה:בעלי חיים שתוארו ב-1812
קטגוריה:טקסונים שתוארו בידי אלכסנדר פון הומבולדט
קטגוריה:קופי עכביש
קטגוריה:ברזיל: יונקים

קטגוריה:בעלי חיים בפנטנל
קטגוריה:פרגוואי: יונקים
אגוטי זהוב-ירך

אגוטי זהוב-ירך (שם מדעי: Dasyprocta leporina) הוא מין ממשפחת האגוטיים החי ביערות הגשם של אמריקה הדרומית ובכמה איים בים הקריבי.
== מאפיינים ==
האגוטי הוא יצור דמוי-שרקן בעל רגליים ארוכות ופרווה זהובה סביב אזור השת. אורכו 48–64 ס"מ ומשקלו 3–6 ק"ג בממוצע. הזכרים גדולים מהנקבות. הפנים ורודות וכך גם האוזניים הקטנות. לאגוטי ראייה ושמיעה טובות ושיניים חדות איתן הוא מסוגל לפצח קליפות וזרעים קשים. תזונתו כוללת בעיקר פירות וזרעים קשים כמו אגוז ברזילאי. לעיתים עוקב האגוטי אחרי קופים שאוכלים פירות ביער וממתין שיפילו אותם מטה.

האגוטי מסוגל לרוץ מהר ביער ולהתחבא בין הצמחייה. בתקופת הרבייה ממליטה הנקבה 1–3 גורים, הנגמלים תוך 20 שבועות.

בישראל נמצא האגוטי בגן החיות התנ"כי, במתחם החיות הקטנות, יחד עם חיות נוספות מאמריקה הדרומית.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:אגוטיים
קטגוריה:ברזיל: יונקים
קטגוריה:גרנדה (מדינה): יונקים
קטגוריה:דומיניקה: יונקים
קטגוריה:יונקים ביער האמזונאס
קטגוריה:בעלי חיים שתוארו ב-1758
פרפנזין

פרפנזין (perphenazine) היא תרופה אנטי-פסיכוטית טיפוסית ממשפחת הפנותיאזינים . התרופה משווקת בישראל תחת השם פרפנאן. פרפנזין פוטנטי בערך פי חמישה מכלורפרומאזין. 

==שימושים רפואיים==
במינונים נמוכים משמשת התרופה לטיפול בדיכאון מז'ורי. קיימות תרופות המשלבות פרפנזין ואמיטריפטילין במינונים שונים. ישנם מחקרים המצביעים כי שימוש של פרפנזין יחד עם פלואוקסטין מביא לתוצאות טובות במטופלים הסובלים מדיכאון פסיכוטי. לפרפנזין השפעה מרגיעה ונוגדת חרדה, מה שהופך אותה ליעילה גם עבור חולים פסיכוטיים נסערים כמו גם עבור חולים הסובלים מקטטוניה מסכנת-חיים. 
במינונים גבוהים יותר, התרופה משמשת לטיפול בפסיכוזה. היא יעילה בטיפול בתסמינים ה"חיוביים" של מחלת הסכיזופרניה, טובה לטיפול בהפרעה טורדנית כפייתית וגם בטיפול בהזיות ודלוזיות. עם זאת, היעילות של התרופה בטיפול בתסמינים ה"שליליים" של המחלה אינה ברורה.

==תופעות לוואי==
כתרופה אנטי-פסיכוטית ממשפחת הפנותיאזינים, פרפנזין חולקת באופן כללי את כל תופעות הלוואי של כלורפרומאזין. סקירה של קוקרן משנת 2015 מצאה כי "אין הבדלים משמעותיים מבחינת תופעות לוואי בין פרפנזין לתרופות אנטי-פסיכוטיות אחרות". פרפנזין גורמת לתופעות אקסטרא-פירמידליות בשיעור דומה לתרופות אנטי-פסיכוטיות בעלות פוטנטניות בינונית.

==קישורים חיצוניים==

== הערות שוליים ==

קטגוריה:כהלים
קטגוריה:תרופות אנטי-פסיכוטיות טיפוסיות
אגוטי (סוג)

אגוטי (שם מדעי: Dasyprocta) הוא סוג של בעל חיים ממשפחת האגוטיים החי באמריקה המרכזית ואמריקה הדרומית. זהו הסוג הגדול במשפחתו וכלל את כל המינים למעט המינים אקושי אדום (Myoprocta acouchy) ואקושי ירוק (Myoprocta pratti) ששייכים לסוג אקושי (Myoprocta).

האגוטי הוא יצור קטן באורך הקרוב לשרקן ולקפיבארה ומזכיר במראו אייל יער קטן. הוא בעל כפות גדולות, שיניים חדות ואוזניים קטנות וצורתו עגלגלה. הוא ניזון מפירות ומזרעים שנפלו ביער ומפצח אותם בעזרת שיניו החדות.

==מינים==
* אגוטי אזרה (Dasyprocta azarae)
* אגוטי קויבן (Dasyprocta coibae)
* אגוטי מצוייץ (Dasyprocta cristata)
* אגוטי שחור (Dasyprocta fuliginosa)
* אגוטי האורינוקו (Dasyprocta guamara)
* אגוטי קלינוסקי (Dasyprocta kalinowskii)
* אגוטי זהוב-ירך (Dasyprocta leporina)
* אגוטי מקסיקני (Dasyprocta mexicana)
* אגוטי שחור-עכוז (Dasyprocta prymnolopha)
* אגוטי מרכז אמריקאי (Dasyprocta punctata)
* אגוטי איי רוטאן (Dasyprocta ruatanica)

==קישורים חיצוניים==

* 

קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
קטגוריה:אגוטיים
סנאי חמש-פס

סנאי חמש-פס (שם מדעי: Funambulus pennantii) הוא מין של מכרסם עצים ממשפחת הסנאיים. הוא מצוי בדרום אסיה מאיראן ופקיסטן עד הודו. הוא מצוי גם בכמה מאיי האוקיינוס ההודי.
== מאפיינים ==
אורכו של סנאי זה 13-15 ס"מ ומשקלו 95-105 גרם. הוא בעל גוף אפור עם פסים לבנים ופסים חומים אדמוניים לסירוגין מעל גבו. הראש אפור ומפוספס מעל המצח. הזנב גדול ושעיר בצבע שחור-אפור.

הסנאי הוא מטפס עצים זריז המחפש מחסה סביב הענפים. הוא מצוי ביערות, יערות טרופיים, אזורים הרריים עד גובה 4,000 מטר וגם בגינות ובפארקים עירוניים. הוא ניזון מזרעים, אגוזים ופירות.

==תת-מינים==
* Funambulus pennantii argentescens
* Funambulus pennantii pennantii

==קישורים חיצוניים==

==הערות שוליים==

קטגוריה:סנאים יפים
קטגוריה:פקיסטן: יונקים
קטגוריה:הודו: יונקים
קטגוריה:בעלי חיים שתוארו ב-1905
סנאי דקלים

סנאי דקלים (שם מדעי Funambulus) הוא סוג של מכרסם ממשפחת הסנאיים מתת-משפחת סנאים יפים החי בתת-היבשת ההודית.

סנאים אלה חיים על העצים, לעיתים רבות של דקליים ומכאן שמם. הם חיים באזורי הודו ביערות ויערות טרופיים וגם בערים ובכפרים. רבים מהם מאוד חביבים על התושבים המקומיים וחלקם אולפו לאכול מידי אנשים.

הסנאים בעלי פסים לאורך גבם וראשם ובעלי זנב ארוך. הם ניזונים מזרעים ואגוזים וכן מפירות ומחרקים.

חלק ממיני הסוג הובאו לישראל והם מהווים מינים פולשים. ניתן למצוא סנאים כאלה באזור חוות האלפקות, מודיעין ועוד.

==מיון==
*סוג סנאי דקלים (Funambulus)
**תת-סוג Funambulus
***מין Funambulus layardi
***מין סנאי דקלים הודי (Funambulus palmarum)
***מין Funambulus sublineatus
***מין Funambulus obscurus
***מין Funambulus tristriatus
**תת-סוג Prasadsciurus
***מין סנאי חמש-פס (Funambulus pennantii)

==קישורים חיצוניים==

==הערות שוליים==

קטגוריה:בעלי חיים שתוארו ב-1835
קטגוריה:טקסונים שתוארו בידי רנה לסון
קטגוריה:סנאים יפים
למור שחור

למור שחור (שם מדעי: Eulemur macaco), הוא מין ממשפחת הלמוריים, החי בצפון מדגסקר.

אורכו של הלמור 90–110 ס"מ ומשקלו 1.8-2 ק"ג. הוא בעל פרווה כהה עד שחורה אצל הזכר עם עיניים צהובות. הנקבות בעלות פרווה חומה-כתומה עם צווארון לבן וראש כהה. הזכר דומה מאוד למין למור שחור כחול-עין ובעבר האחרון נחשב לתת-מין שלו עד ל-2008 אז הופרד למין עצמאי. 

למורים אלה חיים בחבורות של 2–15 פרטים ומסתובבים יחדיו ביערות הגשם של צפון מדגסקר. 

כמעט 80% מתזונתו מורכבת מפירות אך ניזון גם מעלים, פטריות, צוף פרחים וחסרי חוליות. ההזדווגות מתרחשת בחודשים אפריל עד מאי. תקופת ההיריון היא עד 125 יום ובסיומה הנקבה יולדת צאצא אחד. הלמור נמצא בסכנת הכחדה עקב בירוא יערות נרחב במדגסקר וציד .

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:למוריים
קטגוריה:בעלי חיים שתוארו ב-1766
קטגוריה:יונקים ביערות הגשם של מדגסקר
חפרפרת חדף סינית

חפרפרת חדף סינית (שם מדעי: Uropsilus soricipes) היא מין של יונק במשפחת החפרפרתיים, והיא אנדמית לפרובינציית סצ'ואן, סין. בית הגידול הטבעי שלה הוא יערות ממוזגים, והיא נמצאת בדרגת סיכון ללא חשש (LC).החפרפרת ניזונה בעיקר מחרקים.
== מאפיינים ==
אורך ראשה של החפרפרת 6.6 עד 8 סנטימטרים. אורך הזנב 5 עד 6.9 סנטימטרים. אורך הרגליים האחוריות 14 עד 17 מילימטרים. צבע הפרווה חום כמו שאר המינים בסוג. בניגוד למינים אחרים מסוג זה, למין זה יש 34 שיניים בלבד ומתוכן שתי שיניים חותכות, ניב אחד, שלוש שיניים קדם־טוחנות ושלוש שיניים טוחנות. מצב שימור המין ללא חשש.

== קישורים חיצוניים ==

* [https://web.archive.org/web/20170823211700/http://www.arkive.org/chinese-shrew-mole/uropsilus-soricipes/ חפרפרת חדף סינית] בבסיס הנתונים ARKive (ארכיון)
==הערות שוליים==

קטגוריה:סין: יונקים
קטגוריה:חפרפרתיים
קטגוריה:בעלי חיים שתוארו ב-1871
הרפתקאותיהם של שרלוק הולמס ודוקטור ווטסון (סדרת טלוויזיה)

רחוב יאוניילה מספר 22 ב[[ריגה, לטביה, ששימש לצורך צילומי רחוב בייקר 221ב'.]]
הרפתקאותיהם של שרלוק הולמס ודוקטור ווטסון (ברוסית: Приключения Шерлока Холмса и доктора Ватсона) הוא שמה של סדרת סרטי טלוויזיה פופולרית בהפקת הטלוויזיה המרכזית של ברית המועצות ששודרה בשנים 1980–1986 ובוימו על ידי איגור מסלניקוב. הסרטים מהווים לעיבוד סיפורי שרלוק הולמס מאת ארתור קונאן דויל. בסדרה ככבו וסילי ליוואנוב כשרלוק ו-ויטאלי סולומין כד"ר ווטסון.

הסדרה מורכבת מחמישה סרטים (11 פרקים באורך 766 דקות).
==צוות השחקנים==
* וסילי ליוואנוב — שרלוק הולמס
* ויטאלי סולומין — דוקטור ווטסון
* ברוניסלב ברונדוקוב — המפקח לסטרייד (דובב על ידי איגור יפימוב)
* רינה זיליונאיה — הגברת הדסון
* בוריס קלוייב — מייקרופט הולמס
* ויקטור יבגראפוב — פרופסור מוריארטי

==פרקי הסדרה==
{| class="wikitable"
|- style="font-size:9pt;font-weight:bold"
| width="21" height="13" align="center" |שנה
| width="270" align="center" valign="bottom" |שם
| width="130" valign="bottom" | פרקים
| width="430" valign="bottom" | מעובד מתוך
|-
| rowspan="2" height="13" align="center" | 1979
| rowspan="2" | שרלוק הולמס ודוקטור ווטסון
| | היכרות
| | חקירה בשני, תעלומת הרצועה המנוקדת
|-
| | כתובת דם
| | חקירה בשני
|-
| rowspan="3" height="13" align="center" | 1980
| rowspan="3" | הרפתקאותיהם של שרלוק הולמס ודוקטור ווטסון
| | מלך הסחיטה
| | פרשת צ'ארלס אוגוסטוס מילברטון
|-
| | מחטף קטלני
| | הבעיה הסופית, הקידה האחרונה
|-
| | המצוד אחר הנמר
| | הרפתקת הבית הריק
|-
| rowspan="1" height="13" align="center" | 1981
| rowspan="1"| כלבם של בני בסקרוויל
| | 2 פרקים
| rowspan="1"| כלבם של בני בסקרוויל
|-
| rowspan="2" height="13" align="center" | 1983
| rowspan="2" | אוצר אגרא
| | 1
| | חותם הארבעה
|-
| | 2
| | חותם הארבעה, שערורייה בבוהמיה
|-
| rowspan="2" height="13" align="center" | 1986
| rowspan="2" |המאה העשרים מתחילה
| | 1
| | פרשת אגודלו של המהנדס, תעלומת הכתם השני
|-
| | 2
| | פרשת תוכניות ברוס-פרטינגטון, הקידה האחרונה
|}

== קישורים חיצוניים ==

* 

 
קטגוריה:שרלוק הולמס
קטגוריה:סדרות מתח
קטגוריה:סדרות טלוויזיה סובייטיות
קטגוריה:לנפילם
חפרפרת חדף סקרנית

חפרפרת חדף סקרנית (שם מדעי: Uropsilus investigator) היא מין של יונק במשפחת חפרפרתיים. מין זה אנדמי ליערות אשוח ומרעה במחוז יונאן של סין, אם כי התפוצה שלו נרחבת לגבול מיאנמר.
החפרפרת ניזונה בעיקר מחרקים וחסרי חוליות. אורך ראשה של החפרפרת 6.7 עד 8.3 סנטימטרים. אורך הזנב 5.4 עד 7.5 סנטימטרים. אורך הרגליים 13 עד 16 מילימטרים. הגולגולת 20 עד 22 מילימטרים. סך הכול ישנם 38 שיניים למין זה מתוכם ניב אחד, שתי שיניים חותכות, ארבע שיניים קדם טוחנות ושלוש שיניים טוחנות. מצב השימור של מין זה אינו ידוע.
== קישורים חיצוניים ==

==הערות שוליים==

קטגוריה:טקסונים שתוארו בידי אולדפילד תומאס
קטגוריה:חפרפרתיים
קטגוריה:סין: יונקים
קטגוריה:מיאנמר: יונקים
קטגוריה:בעלי חיים שתוארו ב-1922
פסיון הכסף

פסיון הכסף (שם מדעי: Lophura nycthemera) הוא מין של עוף קרקע ממשפחת הפסיוניים החי ביערות, בעיקר בהרים, של דרום-מזרח אסיה.
== מאפיינים==
אורכו של הזכר, כולל זנבו, 120–125 ס"מ ומשקלו 1.3 עד 2.0 ק"ג. אורך הנקבה 55–90 ס"מ ומשקלה 1.0 עד 1.3 ק"ג.
 
הזכר שחור בחלקו התחתון ולבן בחלקו העליון כולל הזנב. ראשו אדום עם ציצה שחורה. המקור לבן והרגליים ורודות. הנקבה חומה, מקורה לבן, עיגול אדום סביב עיניה וגם רגליה אדומות. 

הפסיון חי ביערות ובאזורים הרריים בדרום סין ודרום-מזרח אסיה ופעיל במשך היום.

הפסיונים ניזונים מפירות, זרעים וחרקים.

==תת-מינים==
* L. n. occidentalis
* L. n. rufipes
* L. n. ripponi
* L. n. jonesi
* L. n. omeiensis
* L. n. rongjiangensi
* L. n. beaulieui
* L. n. nycthemera
* L. n. whiteheadi
* L. n. fokiensis
* L. n. berliozi
* L. n. beli
* L. n. engelbachi
* L. n. lewisi
* L. n. annamensis

== גלריה ==
<gallery>
Isola Madre - Vogel 2.jpg
Lophura nycthemera -Mauritius -male-8a.jpg
Бердянский зоопарк 163.jpg
</gallery>
==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:פסיונים
קטגוריה:תאילנד: עופות
קטגוריה:בעלי חיים שתוארו ב-1758
קטגוריה:קמבודיה: עופות
חפרפרת חדף גראסיל

חפרפרת חדף גראסיל (שם מדעי: Uropsilus gracilis) היא מין של יונק במשפחת החפרפרתיים, והיא אנדמית לסין ומיאנמר.
== מאפיינים ==
החפרפרת ניזונה בעיקר מחרקים.
אורך הראש של החפרפרת 6.9 עד 8.4 סנטימטרים. אורך הזנב 6.7 עד 7.8 סנטימטרים. אורך הרגליים האחריות 15 עד 18 מילימטרים. צבע הפרווה חום כמו שאר המינים בסוג. אורך הגולגולת 22 עד 23 מילימטרים. למין זה 38 שיניים מתוכם שתי שיניים חותכות, ניב אחד, ארבע שיניים קדם טוחנות ושלוש שיניים טוחנות. שלא כמו מיני הסוג האחרים מין זה חי גם בבתי גידול דמויי טונדרה עד לגובה של 4,000 מטרים. מצבו של מין זה לא ידוע.
== קישורים חיצוניים ==

* [http://eol.org/pages/1178995/overview חפרפרת חדף גראסיל], באתר של האנציקלופדיה של החיים
==הערות שוליים==

קטגוריה:בעלי חיים שתוארו ב-1911
קטגוריה:טקסונים שתוארו בידי אולדפילד תומאס
קטגוריה:חפרפרתיים
קטגוריה:סין: יונקים
קטגוריה:מיאנמר: יונקים
חפרפרת חדף של אנדרסון

חפרפרת חדף של אנדרסון (שם מדעי: Uropsilus andersoni) היא מין של יונק במשפחת החפרפרתיים, והיא אנדמית לסין. מין זה נמצא בדרגת סיכון ללא חשש (LC). החפרפרת ניזונה בעיקר מחרקים וחסרי חוליות.
אורך הראש 6.5 עד 8.3 סנטימטרים. אורך הזנב 5.9 עד 7.2 סנטימטרים. אורך הרגליים 14 עד 17.5 מילימטרים. אורך הגולגולת 21 עד 22 מילימטרים. צבעו חום והוא כהה יותר ממינים אחרים בסוג. מין זה בעל 38 שיניים מתוכם ניב אחד, שתי שיניים חותכות, ארבע שיניים קדם טוחנות ושלוש שיניים טוחנות.
== קישורים חיצוניים ==

* [http://eol.org/pages/1178994/overview חפרפרת חדף סינית] באתר של האנציקלופדיה של החיים
==הערות שוליים==

קטגוריה:בעלי חיים שתוארו ב-1911
קטגוריה:טקסונים שתוארו בידי אולדפילד תומאס
קטגוריה:חפרפרתיים
קטגוריה:סין: יונקים
חפרפרת גדולה

חפרפרת גדולה (שם מדעי: Mogera robusta) היא מין של יונק במשפחת החפרפרתיים. תחום התפוצה של החפרפרת הוא: סין, צפון קוריאה, דרום קוריאה ורוסיה.
החפרפרת ניזונה בעיקר מחרקים וזחליהם אך גם מתולעי אדמה, עכבישים, רכיכות ואפילו בעלי חוליות קטנים.

== קישורים חיצוניים ==

* [http://eol.org/pages/1240098/overview חפרפרת גדולה] באתר של האנציקלופדיה של החיים

==הערות שוליים==

קטגוריה:טקסונים שתוארו בידי אלפרד נרינג
קטגוריה:חפרפרתיים
קטגוריה:סין: יונקים
קטגוריה:רוסיה: יונקים
קטגוריה:בעלי חיים שתוארו ב-1891
פלייטק

פלייטק היא חברה לפיתוח תוכנות להימורים באינטרנט, נוסדה בשנת 1999. החברה מספקת תוכנות לבתי קזינו מקוונים, משחקי פוקר באינטרנט ועוד, החברה נסחרת בבורסה לניירות ערך בלונדון, והיא מרכיב במדד הפוטסי 250.

החברה הוקמה על ידי המיליארדר הישראלי טדי שגיא יחד עם שותפים והיא מהמובילות בתחומה בעולם.

ב-2017 הודיעה פלייטק על רכישת קבוצת ACM המכונה אלפא תמורת 150 מיליון דולר. חברה זו מתמחה בשירותי ניהול סיכונים ומסחר ללקוחות מוסדיים, והיא תסייע לפלייטק בפתרונות לניהול סיכונים ומסחר של לקוחות B2B.

==קישורים חיצוניים==
* 

* 
* 
* 
* 
* 
* 
* 
* 

==הערות שוליים==

קטגוריה:חברות הנסחרות בבורסה לניירות ערך בלונדון
קטגוריה:חברות הימורים אינטרנטיות
צב ארוך-צוואר מזרחי

צב ארוך-צוואר מזרחי (שם מדעי: Chelodina longicollis) הוא מין צב מים ממשפחת צבים נטויי-צוואר החי בנהרות ובביצות אוסטרליה.

== מאפיינים ==
אורכו של צב זה 20–25 ס"מ. הצב בעל צוואר ארוך ודמוי נחש בצבע ירוק כהה. השריון שטוח עם לוחיות ירוקות וכתומות. הרגליים קטנות ומותאמות לחיים במים. הצב בעל בלוטה בשריונו איתה הוא יכול להפריש מושק ריחני בעת מתקפת טורף.

הצב חי במי צפון-מזרח אוסטרליה בנהרות שונים, בעיקר בקווינסלנד. הוא מצוי במים פתוחים ועומדים, נהרות איטיים, בריכות וביצות. הצב מצוי רוב זמנו במים. הוא ניזון ממזון חי הכולל חרקים, סרטנים, תולעים, רכיכות, ראשנים, דגים קטנים ודו-חיים קטנים. הוא תופס את הטרף עם צווארו המוארך.

== גלריה ==
<gallery mode=packed>
Eastern Snake-necked Turtle (3365777609).jpg
Common snakeneck turtle (Chelodina longicollis).jpg
Chelodina longicollis.JPG
CSIRO ScienceImage 7775 Eastern Snakenecked Turtle.jpg
Eastern long neck tortoise - chelodina longicollis03.jpg
</gallery>

==קישורים חיצוניים==

קטגוריה:טקסונים שתוארו בידי ג'ורג' שו
קטגוריה:נטויי-צוואר
קטגוריה:אוסטרליה: זוחלים
קטגוריה:בעלי חיים שתוארו ב-1794
לסלי איסטרמן

לסלי "לס" דוד איסטרמן (באנגלית: Leslie "Les" David Easterman; 9 ביולי 1920 - 26 ביוני 1998) היה קצין וטייס יהודי בריטי ששירת בחיל האוויר המלכותי ועוטר בצלב התעופה המצוינת על פועלו במלחמת העולם השנייה. לאחר עלייתו לישראל שירת כקצין בכיר בחיל האוויר הישראלי, היה טייס ומנהל בכיר בחברת אל על.

== קורות חיים ==
איסטרמן נולד בגלאזגו שבסקוטלנד וגדל בלונדון. בנם של אסתר ואלכסנדר איסטרמן. אביו היה עיתונאי, סופר והמנהל המדיני של הקונגרס היהודי העולמי. 

ב-30 בספטמבר 1940 התגייס לחיל האוויר המלכותי, עבר קורס טיס ובמרץ 1941 הוכשר כטייס. ביולי 1942 קיבל דרגות קצונה. שירת כמדריך טיסה בקנדה, ושירת כטייס מפציץ אוורו לנקסטר בטייסת 115 ובטייסת 195. מספטמבר 1944 עד מרץ 1945, רשם מעל 163 שעות טיסה ב-32 גיחות הפצצה בגרמניה. במהלך גיחת הפצצה במינכן בינואר 1945 נפגע מטוסו והחל לעלות באש, איסטרמן כיבה את השרפה, המשיך במשימה ולאחר מכן הצליח לשוב עם המטוס הפגוע חזרה לאנגליה. מטוסו נפגע מאש נ"מ גם במשימות הפצצה בדיסבורג ובלודוויגסהאפן. על פועלו עוטר בצלב התעופה המצוינת. לאחר מלחמת העולם השנייה המשיך לשרת כמדריך טיסה. ביוני 1946 השתחרר מהשירות בדרגת לוטננט טיסה. 

איסטרמן עלה לישראל ביולי 1949 והתגייס לחיל האוויר הישראלי, הוצב כמדריך בבית הספר למטוסים דו-מנועיים בשדה עקרון. בינואר 1950 עבר לשרת בבסיס סירקין כבוחן טיסה ראשי בקורס טיס, ובמרץ אותה שנה מונה לקצין הדרכה ראשי של בית הספר לטיסה. בדצמבר 1951 מונה למפקד כנף 12 ומפקד בית הספר לטיסה, תפקיד בו שירת עד יולי 1954. עבר קורס פיקוד ומטה באלבמה שבארצות הברית. בשובו מונה למפקד טייסת תעופה בבסיס חצור ובספטמבר 1954 מונה למפקד הבסיס, תפקיד אותו מילא עד פברואר 1956. 

לאחר שחרורו הצטרף לחברת אל על, שבה שימש קברניט, יושב ראש ועד צוותי האוויר, ראש אגף המבצעים, סמנכ"ל ונציב התלונות.

==קישורים חיצוניים==
* [http://www.jwmww2.org/soldier.aspx?id=9515 לסלי איסטרמן] באתר מוזיאון הלוחם היהודי במלחמת העולם השנייה
* 

קטגוריה:סגני-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס חצור
קטגוריה:מפקדי בית הספר לטיסה של חיל האוויר
קטגוריה:טייסי אל על
קטגוריה:מעוטרי צלב התעופה המצוינת
קטגוריה:ישראלים ילידי סקוטלנד
קטגוריה:טייסי חיל האוויר המלכותי במלחמת העולם השנייה
קטגוריה:טייסים ארץ-ישראלים ויהודים בחיל האוויר המלכותי
קטגוריה:טייסים יהודים בריטים
קטגוריה:בריטים שנולדו ב-1920
קטגוריה:בריטים שנפטרו ב-1998
קטגוריה:ישראלים שנולדו ב-1920
קטגוריה:ישראלים שנפטרו ב-1998
אויפהרטו

אוּיפֶהֵרטוֹ (בהונגרית: Újfehértó; ברומנית: Grigoreşti; ביידיש (מגרמנית): ראַצפעֶרט, Ratzfert) היא עיר במחוז סבולץ'-סטמאר-ברג שבצפון המישור הגדול בצפון-מזרח הונגריה.

==הקהילה היהודית==
בעיר התקיימה קהילה יהודית קטנה שגדלה במשך כל המאה ה-18. ב-1840 התמעטה הקהילה היהודית בעקבות האישור שניתן ליהודים להתיישב בערים המרכזיות, ואולם לקראת סוף המאה ה-19 גדלה הקהילה שוב, ובמהלך מלחמת העולם הראשונה גדלה שוב באופן משמעותי בשל נהירת פליטים מגליציה שהתיישבו בעיר.

ב-1941 נמנו בעיר 1,359 יהודים, מתוך אוכלוסייה כללית של 15,154 איש.

יהודי העיר הועברו עם ראשית הכיבוש הנאצי בהונגריה במלחמת העולם השנייה (1944) לגטו בנירג'האזה, שבו רוכזו כל יהודי המחוז, ומשם הובלו במאי 44' למחנה ההשמדה אושוויץ.

קהילת ניצולי השואה ששבו לאויפהרטו לאחר המלחמה התפזרה עד 1948 ולא נותרו בעיר יהודים. אך בעיר עדיין קיים בית קברות יהודי

{| class="wikitable"
! שנה
! מספר היהודים בעיר
! כלל האוכלוסייה
|-
|1840
|863
|
|-
|1880
|673
|6,998
|-
|1910
|1,035
|
|-
|1920
|1,303
|
|-
|1930
|1,228
|
|-
|1941
|1,359
|15,154
|-
|}

==ילידי המקום==
* גאבור פטר (בשמו המקורי בנימין אייזנברגר, 1906 – 1993) פוליטיקאי קומוניסטי הונגרי-יהודי, ראש המשטרה החשאית ההונגרית בין השנים 1945 לבין 1952. 
* פרופ' יצחק כץ (23 בינואר 1949) רופא ישראלי, [https://www.ima.org.il/InternesNew/ViewCategory.aspx?CategoryId=4258 מייסד המכון לאלרגיה ואימנולוגיה בבית החולים אסף הרופא] ויו"ר ארגון הרופאים העצמאיים של מכבי בשנים 1997-2012. 
* טיבור נירי, (במקור גרינפלד 1906 – 1977) סופר יהודי-הונגרי, תסריטאי, מחזאי.
* לאורה לנדייל קודם פולק (1874 – 1954) סופרת, מבקרת, עיתונאית יהודייה-הונגרייה 

==לקריאה נוספת==
* אוי-פאהארטו (ראצפרט, ראצפערט), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמ' 7–13. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
Tell Me You Love Me

Tell Me You Love Me (בעברית: אמור לי שאתה אוהב אותי) הוא אלבום האולפן השישי של הזמרת האמריקאית דמי לובאטו. האלבום יצא ב-29 בספטמבר 2017 על ידי חברות התקליטים איילנד רקורדס, הוליווד רקורדס, וסייפהאוס רקורדס . הסינגל הראשון מהאלבום, "Sorry Not Sorry", יצא לאור ב-11 ביולי 2017, וזכה להצלחה מתונה ברחבי העולם.

== רקע והפקה ==
לאחר צאת אלבום האולפן החמישי שלה, Confident, בחודש אוקטובר 2015,<ref></ref><ref></ref> לובאטו סיפרה למגזין "לטינה" כי לאלבום ההמשך שלה יהיה "אווירת נשמה יותר".<ref></ref> בחודש אוקטובר 2016 היא הודיעה באמצעות חשבון הטוויטר שלה כי תעשה הפסקה ממוזיקה ומאור הזרקורים בשנת 2017, וקבעה "אני לא בנויה לעסק הזה או לתקשורת".<ref></ref> עם זאת, היא חשפה בפני מייק אדם באוגוסט 2017 כי לאחר שעבדה עם ארגוני צדקה מוקדם יותר באותה השנה, היא חשה מעודדת והחלה ליצור מוזיקה שוב, מה שהוביל בסופו של דבר לאלבום. הזמרת הזכירה כי נבחר שם ותאריך יציאה לאלבום, אך היא לא הורשתה לחשוף אותם באותה עת.<ref></ref>

לובאטו גם סיפרה לחדשות MTV באותו חודש כי היא הושפעה מאמנים רבים לקראת האלבום, כולל אריתה פרנקלין, כריסטינה אגילרה וקלאני.<ref name="MTVNews"></ref> היא הצהירה כי האלבום קיבל השראה רבה מאלבומה של אגילרה, Stripped, וכינתה אותו "אלבום פריצה שבאמת הפך אותה לאייקון שהיא היום".<ref></ref> לובאטו הצהירה שהיא עבדה עם המפיקים פארל ויליאמס ומייק ויל מייד איט, אך עבודתם לא תיכלל באלבום.<ref name="MTVNews" />

== סינגלים ==
* Sorry Not Sorry - הסינגל הראשון מן האלבום, סינגל שנועד לקדם את האלבום לפני צאתו. יצא לאור ב-11 ביולי 2017. באותו זמן יצא לסינגל ווידאו קליפ נלווה שזכה להצלחה רבה ביוטיוב, מונה הצפיות שלו עולה על למעלה מ-300 מיליון צפיות. את הסינגל כתבה לובאטו עם אוון פלדר, שון דאגלס, ווויליאם סימונס, וטרבור בראו. אוון הוא זה שגם הפיק לה את הסינגל, ושירים אחרים מן האלבום.

== הצלחה מסחרית ==
בבריטניה, הגיע האלבום למקום החמישי במצעד האלבומים הבריטי, והיה לאלבום המצליח ביותר של לובאטו במדינה.<ref></ref> האלבום הגיע למקום השמיני באוסטרליה, והיה לאלבומה השני שנכנס לעשיריה הפותחת במצעדי ה-ARIA לאחר ש-Confident הגיע למקום השלישי.<ref></ref> האלבום הגיע למקום השלישי עם כ-79,000 יחידות שקולה לאלבום והיה לאלבומה החמישי ברצף שנכנס לחמישייה הפותחת במדינה.<ref name="BBdebut"></ref> בקנדה האלבום הגיע למקום הרביעי והיה גם לאלבומה החמישי שהגיע לחמישייה הפותחת של המצעד.<ref></ref> בחודש אוגוסט 2018 האלבום קיבל תואר פלטינה בארצות הברית, והיה לאלבומה השני של לובאטו שהגיע למעמד זה, כשהשני הוא Confident.

== רשימת רצועות ==

== מיקומי שיא ==

=== מצעדים שנתיים ===

== תארים ==
{| class="wikitable sortable"
!מדינה
!תואר
!עותקים
|-
!ארצות הברית (RIAA)<ref></ref>
|פלטינה
|1,000,000
|-
!בריטניה (BPI)<ref></ref>
| rowspan="4" |זהב
|100,000
|-
!דנמרק (IFPI Denmark)<ref></ref>
|10,000
|-
!מקסיקו (AMPROFON)<ref></ref>
|30,000
|-
!קנדה (Music Canada)<ref></ref>
|40,000
|}

== קישורים חיצוניים ==

* 

== הערות שוליים ==

קטגוריה:אלבומי 2017
קטגוריה:אלבומי דמי לובאטו
קטגוריה:אלבומים באנגלית
קטגוריה:אלבומים שהופקו על ידי ג'ון היל
קטגוריה:אלבומים שהוקלטו באולפני ההקלטות של וסטלייק
קטגוריה:אלבומי פלטינה בארצות הברית
קטגוריה:אלבומי פלטינה בממלכה המאוחדת
קטגוריה:אלבומי חברת איילנד רקורדס
קטגוריה:אלבומי חברת הוליווד רקורדס
Younger Now

Younger Now (בעברית: צעירה יותר עכשיו) הוא אלבום האולפן השישי של הזמרת האמריקאית מיילי סיירוס. האלבום יצא לאור ב-29 בספטמבר 2017, על ידי חברת התקליטים תקליטי RCA. הסינגל הראשון מהאלבום "Malibu", יצא לאור ב-11 במאי 2017, וזכה להצלחה גדולה בעולם כאשר בשיאו הצליח להגיע למקום ה-10 במצעד הבילבורד הוט 100. הסינגל השני מהאלבום שנקרא על שמו "Younger Now", יצא לאור ב-18 באוגוסט 2017. מבחינה מוזיקלית מדובר בתקליט קאנטרי פופ ופופ רוק.

== רקע והפקה ==
סיירוס הודיעה כי בשנת 2017, עתיד לצאת אלבום האולפן השישי שלה. תחילה היא הוציאה לאור את הסינגל הראשון ממנו, "Malibu". הסינגל זכה להצלחה רבה ברחבי העולם. לאחר מכן הוציאה את הסינגל השני מהאלבום שנקרא על שמו "Younger Now". הסינגל זכה להצלחה פחותה מהראשון אך בכל זאת נכנס לכמה וכמה מצעדים. המפיק היחידי שהפיק את האלבום ואת שיריו היה אורן יואל. את רוב שירי האלבום כתבה סיירוס בשיתוף יואל.

== סינגלים ==
* Malibu - הסינגל הראשון מן האלבום. יצא לאור ב-11 במאי 2017, תחת חסותה של חברת התקליטים RCA. אף על פי ששם השיר מתייחס לעיר מאליבו שבקליפורניה, השיר כולו עוסק באהבתה של סיירוס לארוסה המסוורת'. באחד הראיונות של סיירוס למגזין בילבורד, היא אמרה שכתבה את השיר במכונית כשהייתה בדרך ליומה הראשון כמנטורית בתוכנית דה וויס. עטיפת הסינגל נחשפה ב־10 במאי 2017. השיר זכה להצלחה בעולם והגיע לעשרת המובילים במצעד הבילבורד נוט 100 ומכר מעל 4.5 מיליון עותקים בעולם.
* Younger Now - הסינגל השני מן האלבום. יצא לאור ב-18 באוגוסט 2017, תחת חסותה של חברת התקליטים RCA גם כן. הסינגל זכה להצלחה מתונה ברחבי העולם. וביציאתו נכנס למיקום ה-79 בארצות הברית. הקליפ לשיר קיבל מעל 41 מיליון צפיות באתרה הרשמי של סיירוס ב-Vevo.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!עותקים
|-
!ברזיל (Pro-Música Brasil)<ref></ref>
| rowspan="3" |זהב
| rowspan="2" |40,000
|-
!קנדה (Music Canada)<ref></ref>
|-
!נורווגיה (IFPI)<ref></ref>
|10,000
|}

== קישורים חיצוניים ==
* 

* 
* 

== הערות שוליים ==

קטגוריה:אלבומי 2017
קטגוריה:אלבומי מיילי סיירוס
קטגוריה:אלבומים באנגלית
קטגוריה:אלבומי קאנטרי פופ
קטגוריה:אלבומי חברת RCA רקורדס
Beautiful Trauma

Beautiful Trauma (בעברית: טראומה יפה) הוא אלבום האולפן השביעי של הזמרת האמריקאית פינק אשר יצא לאור ב-13 באוקטובר 2017, על ידי חברת התקליטים RCA רקורדס. הסינגל הראשון מהאלבום "What About Us", יצא לאור ב-10 באוגוסט 2017, ובו הביעה פינק את דעתה פעם נוספת לגבי כל מה שקורה בארצות הברית, ובכלל. הסינגל זכה להצלחה רבה ואף הצליח להגיע למקום ה-1 במצעד האוסטרלי והסקוטי. את הסינגל פרסמה פינק בערוץ ה-Vevo שלה, ולאחר מספר ימים יצא הווידאו קליפ המלא, שזכה גם כן להצלחה ביוטיוב, כאשר נכון ל-2 באפריל 2018, מונה הצפיות שלו עולה על למעלה מ-215 מיליון צפיות.

== רקע והפקה ==
בפרק זמן כלשהו בחרה פינק להודיע כי אלבומה השביעי עתיד לצאת בשנת 2017, ולאחר שהוציאה את הסינגל הראשון ממנו "What About Us", הודיעה כי האלבום עתיד לצאת ב-13 באוקטובר 2017. את כל שירי האלבום כתבה פינק בשיתוף ג'וני מקדייד וסטיב מק, שגם הפיק לה את האלבום.

== סינגלים ==
* "What About Us" - הוא הסינגל הראשון והפותח מן האלבום. הסינגל יצא לאור ב-10 באוגוסט 2017, תחת חסותה של חברת התקליטים RCA. הסינגל זכה להצלחה עולמית כאשר הגיע למקום ה-1 במצעד האוסטרלי והסקוטי, למקום ה-5 בבריטניה, שם גם הפך לאחד מהסינגלים המצליחים ביותר של הזמרת, ולמצעדים רבים נוספים. הווידאו קליפ הנלווה שיצא לסינגל זכה גם כן להצלחה ביוטיוב וצבר כמות צפיות נכבדת שעולה על למעלה מ-215 מיליון צפיות נכון ל-2 באפריל 2018.
*"Beautiful Trauma" - יצא לאור ב-10 בנובמבר 2017, כסינגל השני מתוך האלבום. הגיע בשיאו אל המקום ה-78 במצעד של הבילבורד הוט 100. הקליפ שיצא לשיר זכה להצלחה רבה ביוטיוב וצבר למעלה מ-95 מיליון צפיות.
*"Whatever You Want" - יצא לאור ב-4 ביוני 2018, כסינגל השלישי מתוך האלבום. הצליח בשיאו להגיע אל המקום ה-6 במצעד שבפלנדריה. בנוסף לכך, הגיע השיר אל המקום ה-74 במצעד שירי המבוגרים של ארצות הברית.
*"Secrets" - יצא לאור ב-24 ביולי 2018, כסינגל הרביעי מתוך האלבום.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי פינק
קטגוריה:אלבומים שהופקו על ידי ג'ק אנטונוף
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי סטיב מק
קטגוריה:אלבומים שהופקו על ידי שלבאק
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה באוסטרליה
קטגוריה:אלבומי פלטינה בארצות הברית
קטגוריה:אלבומי פלטינה בממלכה המאוחדת
יואל מנוביץ'

הרב יואל מנוביץ (נולד בנובמבר 1966) הוא ראש ישיבת הגולן בחספין וחבר הנהלת איגוד ישיבות ההסדר, מתלמידיו המובהקים של הרב אברהם אלקנה כהנא שפירא.

== ביוגרפיה ==
הרב יואל מנוביץ' נולד בירושלים בשנת תשכ"ז כחצי שנה לפני מלחמת ששת הימים לצבי ורבקה, סופרת במאית ומחזאית (בתו של הרב דב מעייני – רבה של מגדיאל, ואחותו של הרב בצלאל מעייני – רבה של הוד השרון).

למד בישיבה התיכונית שעלבים, בסיום לימודיו בישיבה התיכונית המשיך לישיבת כנסת חזקיהו בכפר חסידים, ולאחר קצת יותר משנה עבר לישיבת מרכז הרב, שם למד אצל הרב אברהם אלקנה כהנא שפירא, והיה לאחד מתלמידיו המובהקים. הרב מנוביץ' הוא גם תלמידו של הרב שאול ישראלי.

בשנותיו בישיבת מרכז הרב היה שותף בארגון אל עמי בראשותו של הרב יהושע צוקרמן, וערך סמנריונים וימי לימוד בתורת הרב קוק יחד עם הרב אלישע וישליצקי.

בשנת ה'תשנ"ח החל לשמש כר"מ בישיבת הגולן בחספין בראשות הרב אמנון שוגרמן, שם לימד את בני שיעור ד' גמרא וכתבי הראי"ה קוק. עם פרישתו של הרב שוגרמן בשנת ה'תשע"ב מראשות הישיבה, התמנה הרב מנוביץ' לשמש כראש הישיבה.

הרב מנוביץ' היה ממובילי הקמת תלמוד תורה "גולני" ביישוב, הנחשב כשלוחה של ישיבת הגולן. בשנת ה'תשע"ו פתח מסלול לשילוב בחורי ישיבה ביחידת 8200 בחיל המודיעין. שימש כנשיאה של הישיבה במבוא דותן, אשר היוותה שלוחה של ישיבת הגולן, ונועדה לחזק את ההתיישבות היהודית בצפון השומרון. בשנת תשע"ח נבחר הרב מנוביץ' לשמש כחבר הנהלת איגוד ישיבות ההסדר. בנוסף לתפקידו כראש ישיבה, מעביר הרב מנוביץ' שיעורים בכל רחבי הארץ בנושאים שונים ובכללם בכנסי ימי עיון לתנ"ך, וכן מפרסם מאמרים בכתב העת "קול ברמה", שיוצא על ידי ישיבת הגולן.

==חיים אישיים==
הרב מנוביץ' נשוי לאורלי, בתו של הרב פרופסור כרמי הורוביץ, ולהם שבעה ילדים. גיסו הוא הרב יעקב אלימלך, ראש ישיבת שבות ישראל לצעירים.

==קישורים חיצוניים==
* [http://www.bneyzion.co.il/בית-המדרש/רבנים?rav=הרב%20יואל%20מנוביץ' עשרות שיעורים בתנ"ך], אתר בני ציון
* [https://www.youtube.com/results?sp=SADqAwA%253D&q=הרב+יואל+מנוביץ&spfreload=10 עשרות שיעורים מתוך ערוץ היוטיוב]
*
* [http://www.icast.co.il/default.aspx?p=Podcast&id=464620 שיעורים בicast]
* [http://www.yk8.org.il/rec/1412-שבועות-לנצל-את-הרגע-במגילת-רות שיעור על שבועות בישיבת קריית שמונה]
* [http://glz.co.il/1363-61081-HE/Galatz.aspx ראיון הלכתי בגלי צה"ל]
* [https://www.inn.co.il/tags/%D7%94%D7%A8%D7%91_%D7%99%D7%95%D7%90%D7%9C_%D7%9E%D7%A0%D7%95%D7%91%D7%99%D7%A5 כתבות וראיונות - הרב יואל מנוביץ'], באתר ערוץ 7

==הערות שוליים==

קטגוריה:בוגרי ישיבת שעלבים
קטגוריה:תלמידי הרב אברהם אלקנה שפירא
קטגוריה:תלמידי הרב שאול ישראלי
קטגוריה:ראשי ישיבות הסדר
קטגוריה:בוגרי ישיבת מרכז הרב
קטגוריה:רבני ישיבת הגולן
קטגוריה:רבני הציונות הדתית בישראל
קטגוריה:בוגרי ישיבת כנסת חזקיהו-כפר חסידים
רופיט

רחוב, Rupit.
רופיט (בקטלאנית: Rupit; באופן רשמי חלק מהשטח המוניציפלי רופיט ופרויט) הוא כפר במחוז אוסונה (Osona) מהאזור של קוייסקברה, קטלוניה, ספרד. הכפר ממוקם בגובה 822 מטר מעל פני הים, כ-98 ק"מ מברצלונה.

== היסטוריה ==
התיעוד העתיק ביותר הוא של כנסיית סנט חואן דה פברגאס והטירה שלה מתועדים כבר משנת 968. הכנסייה הייתה הכנסייה הראשית של העירייה, ומוקמה כ-3 ק"מ מהטירה. במאה ה-12, תקופה בה היה הכפר חלק מהממלכה הנוצרית "בית ברצלונה", ותקופה בה קטלוניה כולה החלה לצבור כוח אזורי, הכפר גדל סביב הטירה של רופיט. משפחות אצולה שהגיעו לעיירה בנו כנסייה חדשה, כנסיית מיכאל הקדוש, בסמוך למקום בו בנו את ביתם. כיום הכנסייה הזו משמשת בתור הכנסייה הקהילתית.

ב-1959 הפכה העיירה לשטח מוניציפלי רשמי בשם רופיט. ב-1977 אוחד השטח המוניציפלי עם הכפר פרויט.

במקור שני הכפרים כבר חלקו את אותו השיפוט תחת הויקונט של אוסונה (osona). על פי המסורת, הויקונט חי בטירה של רופיט לפני המעבר לקרדונה.

כיום רופיט ידועה בתור כפר תיירותי, בשל המראה של ימי הביניים, בתי האבן והרחובות העשויים סלע טבעי. בכפר ישנם טיולים מעניינים, סיורים ובסמוך לכפר ישנם צוקים.

"ריארה דה רופיט" הוא נהר קטן הזורם דרך רופיט ההופך למפל כשהוא פוגש את הצוקים. יש גשר תלוי, אשר מספק גישה למרכז הכפר.

== גאוגרפיה ==
רופיט ממוקם על בגובה 822 מטר בסמוך לנהר "ריארה דה רופיט" על חלק קטן בגבעה סלעית . החלק העתיק של הכפר יושב על רכס צר מעל הנהר וישנם כמה בתים חדשים אשר נבנו ליד הנהר. סביב הכפר נופי ההרים, הגבעות, מקורות המים ושדות ירוקים.

== החי והצומח ==
בסביבת הכפר ישנן ציפורים כמו העיט והנשר המצרי המתגוררים בקרבת צוקים.

== מקומות עניין ==
* החלק העתיק של רופיט ורחובותיו הצרים מתקופת מימי הביניים
* הכנסייה הרומנסקית של סנט חואן דה פברגאס
* כנסיית לורנס דוסמאנט הקדוש .(כ-5 ק"מ. מרופיט ובדרך לויק על ה-כביש C-153)
* כנסיית Sant Andreu de Pruit. (כ-3 ק " מ. מ Rupit)
* כנסיית סנט Michael de Rupit
* הגשר התלוי

== האקלים ==
הכפר בעל אקלים ים תיכוני הררי. בחורף, מזג האוויר קר מאזור החוף של קטלוניה בשל הגובה של הכפר. רוב גשמים מתרחשים באביב ובסתיו אבל לעיתים גשמים יכולים אף לפקוד בקיץ. שלג יורד בדרך כלל בין נובמבר לאפריל, אך לא נשאר זמן רב בדרך כלל.

== קישורים חיצוניים ==

* 

קטגוריה:קטלוניה
קטגוריה:ספרד: יישובים